[{"text_idx": "#000000", "text": "Belauneko flexioa lantzeko ariketak egiten"}, {"text_idx": "#000003", "text": "Azkeneko asteetan tratatzen ari garen kirol fisioterapiako paziente bateri buruz hitzegingo dizuegu gaur. Belauneko ebakuntza izan duen paziente bat da, aurreko lotailu gurutzatua eta meniskoaren ebakuntza izan du orain dela aste batzuk. Lesio gogor bat da, errehabilitazio prozesu luze bat behar izaten duena (6 hilabete inguru kirola berriro egin ahal izan arte)."}, {"text_idx": "#000004", "text": "Kasu honetan, bere medikuak astiro joatea erabaki du eta honek, belauna beranduxeago mugitzen hastea ekarri du. Horregatik, belaunaren flexioa irabaztea kostatzen ari zaigu eta nahi genukeena baino mantsoago doa prozesu hau. Eta horrelakoetan, buruak ere gorabehera izugarriak izaten ditu."}, {"text_idx": "#000005", "text": "Baina bera oso langilea da eta tratamenduarengan eta guregan duen konfidantza, izugarria. Honek posible egin du gaurkoa superastelehen bat izatea. Belaunaren flexioak 90oen langa gainditu du gaurkoan. Hau puntu garrantzitsu bat da, belaunaren mugikortasunaren irabazia ez baldin bada behar bezain azkar joaten eta markatutako epean 90oko flexioa ez baldin badugu lortzen, adherentziak kentzeko beste kirurgia bat egitea planteatzen baita kasu askotan."}, {"text_idx": "#000006", "text": "Honetaz gain, gaur, 4 hanketan lan egin ahal izan dugu lehen aldiz eta honek ariketa gehiago egin ahal izatea ahalbidetzen digu. Guzti honek izugarrizko irribarrea ipini du gure aurpegian (ez dakit bietako nor poztu den gehiago!). Zein ondo egingo dugun lo gaur!"}, {"text_idx": "#000009", "text": "Diafragmaren tratamendua. Noiz eta zertarako egiten dugu?\nTeknika miofaszialak. Zer dira eta zertarako erabiltzen ditugu?"}]